ฮั่งเส็งปิดบวก 115.51 จุด ขณะรอดูผลการประชุมเฟด
ฮั่งเส็งปิดบวก 115.51 จุด ขณะรอดูผลการประชุมเฟด
29 ก.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 115.51 จุด หรือ 0.47% ปิดวันนี้ที่ 24,619.45 จุดขณะที่นักลงทุนรอดูผลการประชุมนโยบายการเงินของธนาคารกลางสหรัฐ (เฟด) เพื่อประเมินสัญญาณบ่งชี้เกี่ยวกับการเริ่มปรับขึ้นอัตราดอกเบี้ย
คณะกรรมการกำหนดนโยบายการเงินของเฟดมีกำหนดจะ แถลงมติอัตราดอกเบี้ยในวันนี้ตามเวลาสหรัฐ หรือเวลา 01.00 น.ของเช้าวันที่ 30 ก.ค.ตามเวลาไทย